Сид Уоткинс
Проф. д-р Сидни Уоткинс (1928 – 2012) е световно признат неврохирург, оглавявал 26 години медицинският екип на състезанията във Формула 1.

Биография 
Уоткинс е роден в Ливърпул и се дипломира през 1952 година. Впоследствие започва специализация по неврохирургия в Оксфордския университет. В тези години той се увлича по моторните спортове и в свободното си време е лекар на пистата Силвърстоун.

Д-р Уоткинс получава предложение да стане професор по неврохирургия в Ню Йорк и заминава САЩ, но скоро се завръща в Англия и завежда неврохирургията на Лондонската болница.

През 1978 година среща Бърни Екълстън, който му предлага да стане лекар във Формула 1. В следващите 26 години Уоткинс е официален лекар във Формула 1 и заема различни длъжности във ФИА, свързани със сигурността. Смята се че има огромен принос в сигурността на този моторен спорт.

На 20 януари 2004 Уоткинс обявява оттеглянето си от медицинските длъжности във ФИА, но остава президент на Института по безопасност на моторните спортове към ФИА.

Автомобилен спорт във Великобритания
Личности от Формула 1
Британски хирурзи
Английски лекари
Неврохирурзи
Родени в Ливърпул
Починали в Лондон
Носители на ордена на Британската империя